**Habilitációs kérelemhez csatolandó dokumentumok**

- kérelem űrlap (1 pld);

- az egyetemi végzettséget igazoló eredeti oklevelet be kell mutatni, és másolatait csatolni kell (2 pld);

- a doktori vagy azzal egyenértékű tudományos fokozat megszerzését igazoló eredeti oklevelet be kell mutatni, és másolatait csatolni kell /ez a külföldön szerzett oklevél esetén annak eredeti honosított példányára vonatkozik/ (2 pld);

- az eljárási díj befizetését igazoló banki átutalásról szóló igazolás;

- a kérelmező nyilatkozata arról, hogy ugyanezen tudományágban nincs folyamatban habilitációs eljárása, és arról, hogy 2 éven belül visszavont, illetve elutasított kérelme sem volt (2 pld);

- a tudományterületen folytatott legalább nyolc féléves oktatói gyakorlatát tanúsító, a munkáltatói jogkör gyakorlója által aláírt igazolás (2 pld);

- részletes szakmai önéletrajz elektronikusan és további 3 példányban is);

- a tervezett féléves kollégium vázlata, témája, rendszere, tárgyalási módjai;

- a habilitációs és a tudományos előadás vázlata elektronikusan és további 3 példányban is;

- a pályázó által készített, a doktori fokozat megszerzése óta eltelt időszakban elért tudományos eredményeinek a nemzetközi szakirodalomra figyelemmel történő érdemi áttekintése, melyben tudományos munkásságát összefoglalja, annak jelentősebb eredményeit tézisekben összefoglalja elektronikusan és további 3 példányban is;

- az ELTE Habilitációs Szabályzat 4.§ (1) bekezdés d) pontjában meghatározott dolgozat, monográfia vagy tanulmánykötet (2 pld);

- a doktori fokozat megszerzése óta publikált szakirodalmi közleményeinek, könyveinek teljes listája és a tudományterület sajátosságainak megfelelően összeállított hivatkozási jegyzéke elektronikusan és további 3 példányban is);

- az egyetemmel közalkalmazotti jogviszonyban nem álló pályázó esetén 3 hónapnál nem régebbi hatósági erkölcsi bizonyítvány, ill. külföldi állampolgár esetén az ezt pótló hatósági bizonyítvány

- 1 db CD, DVD vagy pendrive a habilitációs dokumentumok (lásd fentebb) elektronikus változatával.